Game Boy
Game Boy (jap. (ゲームボーイ = Gēmu Bōi) – bendrovės „Nintendo“ sukurta 8 bitų delninė žaidimų konsolė. Japonijoje pasirodė 1989 m. balandžio 21 d., Šiaurės Amerikoje – 1989 m. ir Europoje – 1990 m. Tai pirmoji konsolė iš Game Boy gaminių serijos, suprojektuota Gunpei Yokoi ir „Nintendo“ mokslinių tyrimų ir plėtros personalo, kurie taip pat suprojektavo Game & Watch delninę konsolę bei keletą Nintendo Entertainment System video žaidimų. Nors jos gyvavimo laikotarpiu buvo išleista pažangesnių delninių konsolių, Game Boy paklausa nesumenko. Game Boy ir Game Boy Color parduota per 118 mln. vienetų.